Luni, 04.03.2024, în jurul orelor 15.20, lucrători din cadrul Serviciului Ordine Publică și Evidența Persoanei aflați în timpul activităților de patrulare pedestră, în zona centrală a municipiului Bacău, au observat două persoane de sex masculin cu un comportament suspect.
În urma verificărilor efectuate, polițiștii locali au găsit două plicuri cu materie vegetală și o țigaretă pregătită pentru a fi consumată.
Persoanele în cauză au fost conduse la sediul Poliției Locale Bacău, unde au fost legitimate, documentele procedurale întocmite împreună cu bunurile ridicate fiind predate serviciului specializat din cadrul Inspectoratului de Poliție Județean Bacău, în vederea dispunerii măsurilor legale conform competenței.